2007 בטלוויזיה בישראל



פרסים

פרס האקדמיה לטלוויזיה 

 דרמה בודדת, סרט טלוויזיה, מיני סדרה וסדרת דרמה: "מרחק נגיעה" (רשת)
 סדרה קומית: "מסודרים" (קשת)
 תוכנית בידור: "ארץ נהדרת" (קשת)
 סדרת תעודה: "עשרת הדיברות" (קשת)
 תוכנית אירוח: "יאיר לפיד" (רשת)
 תוכנית מגזינית בתחומי תרבות ופנאי: "ערב טוב עם גיא פינס" (הוט 3)
 תוכנית אקטואליה ו/או תחקיר ו/או חדשות: "לונדון את קירשנבאום" (ערוץ 10)
 תוכנית מציאות (ריאליטי): "נולד לרקוד" (קשת)
 תוכנית ילדים ונוער: "השמיניה" (ערוץ הילדים ו-HOT)
 פרס מפעל חיים: דן שילון

תוכניות וסדרות 
בשנת 2007 נוצרו מאות תוכניות וסדרות ישראליות. להלן חלק מהתוכניות:

בידור 
ארץ נהדרת 4: בין המשתתפים בתוכנית: אורנה בנאי, טל פרידמן ואסי כהן. התוכנית שודרה בקשת בערוץ 2.
מועדון לילה 2: עונה שנייה לתוכנית הלייט-נייט של ארז טל. שודרה פעמיים בשבוע (שישי ושבת). בין המשתתפים: עפר שכטר, מיה דגן ושלום אסייג. התוכנית שודרה בקשת בערוץ 2.
הישראלים: תוכנית הומוריסטית המציגה כיצד החיים מתנהלים בישראל, וכיצד האוכולוסיה הסובבת חיה יום יום. כל הדמויות מגולמות על ידי שלישיית מה קשור. לתוכנית צולמו שמונה פרקים. שודרה ברשת בערוץ 2.
רק בישראל 2007: סדרה של 8 תוכניות אשר ציינו 40 שנות טלוויזיה. עם ארז טל ואורנה בנאי.
העיר שלנו: סדרת מערכונים בכיכובם של שלישיית הפיג'מות המשודרת בערוץ 2.

דרמה 
הכל דבש: דרמה קומית פרי עטה של יעל פוליאקוב ובהשתתפות אביה, ישראל פוליאקוב, ומתבססת על חיי משפחתם. משתתפים נוספים: שוש עטרי בתפקיד אם המשפחה, זהר ליבה ואיתי תורג'מן.
האקס המיתולוגי: סדרה דרמטית-קומית העוקבת אחר בחורה רווקה בת 30 אשר יוצאת למסע חיפוש אחר כל חבריה לשעבר, זאת עקב גילוי עתידות בו התבשה כי כבר מצאה את "האביר על הסוס הלבן", אך נפרדה ממנו.
מסודרים: סדרה קומית בת 11 פרקים, שעוקבת אחר אנשי חברת הייטק שהתעשרו לפתע בעקבות מכירת מוצריהם. התוכנית שודרה בימי שבת בקשת בערוץ 2, ודמויות אורח רבות הצטרפו לתוכנית. בין השחקנים הקבועים: אסי כהן, מאור כהן ואסף הראל.
מרחק נגיעה: סדרת דרמה בת שמונה פרקים אשר התמקדה בשתי משפחות מנוגדות: עולים חדשים מרוסיה ומשפחה חרדית. התוכנית שודרה ברשת בערוץ 2.
הבורר: סדרת פשע בת 11 פרקים שמשודרת בכבלים, מספרת על העולם התחתון בישראל וכוללת גם הומור ישראלי. בין המשתתפים: יהודה לוי, אניה בוקשטיין משה איבגי ועוד.
אמא'לה: עונה שנייה לסדרת הדרמה בכיכובה של אורנה בנאי, העוקבת אחר אם חד-הורית שמגדלת את בנה הקטן יחד עם אימה שלה. בין המשתתפים: מיה דגן ותיקי דיין.
 "החיים זה לא הכל" – סיטקום בהשתתפות אבי קושניר, ענת וקסמן ועידן אלתרמן.
"משמורת" היא סדרת טלוויזיה ישראלית דרמטית שכתבה הסופרת והעיתונאית עירית לינור, העוסקת במשפחת ברג: האב (נתן דטנר) ושלושת ילדיו (הילה פלדמן, יונתן ברק ודניאלה קרטס).

סדרות יומיות 
השמיניה 3: סדרת ילדים פופולרית אשר חזרה לעונה שלישית ואחרונה, בת 50 פרקים. הסדרה שודרה בערוץ הילדים בהוט. בין המשתתפים: עדי הימלבלוי, דון לני גבאי, אבי קורניק ועוד.
 האלופה 2: המשך לטלנבולה של HOT, אשר עוקבת אחר עולם הכדורגל הישראלי ואחר ראש הממשלה שעומד למות. בין השחקנים המרכזיים: יהודה לוי, עפר שכטר עדי הימלבלוי ומיכל גבריאלוב. התוכנית שודרה בערוץ 3 בהוט. בנוסף, בסיום כל פרק, בערוץ HOT בידור ישראלי, שודרה תוכנית בת 15 דק' שדנה בקונפליקטים שצצו בפרק בשם "האלופה - חדר הלבשה". יוצרים: נמרוד עציון-קורן, רוני ידור וסער לחמי.
השיר שלנו 4: הטלנובלה של YES שבה אף היא לעונתה האחרונה. במרכז העלילה עמדה להקה צבאית, וכן תעלומת רצח מהעונה הקודמת. בין השחקנים המרכזיים: רן דנקר, נינט טייב, אניה בוקשטיין ועוד. התוכנית שודרה ב-yes ישראלי בלוויין.
ראש גדול 3+4: סדרת ילדים שעוסקת בפרויקטים שהילדים עורכים בבית הספר. אל העונות החדשות של הסדרה התווספו מייקל לואיס, אליענה בקייר, רוני דואני ורבים אחרים. העונה השלישית כללה 50 פרקים והרביעית 55 פרקים. התוכנית שודרה בערוץ הילדים בלוויין.
בובות: טלנובלה של HOT העוסקת בעולם הדוגמנות. בין השחקנים הבולטים בסדרה מיקי קם, דודו טופז ואחרים. מדי שבוע שודרה תוכנית סיכום ו"מאחורי הקלעים" בערוץ HOT בידור ישראלי בשם "חדר הלבשה - בובות".
האי: סדרת הרפתקאות חדשה של ערוץ הילדים, קופרמן הפקות ו-HOT, המספרת את סיפורם של עבריינים צעירים בבית מחסה, המגיעים לאי בודד לאחר שאסטרואיד פוגע בכדור הארץ. העונה הראשונה כוללת 50 פרקים. בין המשתתפים: ליאת בלו, יון תומרקין, יעל גרובגלס, עוז זהבי ועוד. יוצר: גיורא חמיצר.
הנפילים 1-2: סדרת מדע בדיוני ששודרה בערוץ הילדים בהפקת טדי הפקות ו-yes. העלילה בסדרה עוסקת בכמ"ג, עיירה סודית בדרום ישראל, אליה מגיע צורי, נער המגלה שיש לו כוחות על טבעיים וכי משימתו היא להגן על סוד היישוב מפני "הנפילים". לעונה הראשונה 30 פרקים ולשנייה 25.
מסכים: סדרת דרמה בת 50 פרקים העוסקת במערכות יחסים שונות המתקיימות בווידאו צ'ט. הסדרה שודרה בערוץ יס ישראלי בהפקת "אודי סגל - לוליפופ". בכל פרק הובאו כ-3–4 סיפורים אשר לרוב לא היו קשורים זה בזה.

תוכניות מציאות ושעשועונים 
כוכב נולד 5: תוכנית גילוי הכישרונות, אשר משורותיה יצאו אמנים כנינט טייב והראל סקעת, חזרה לעונה חמישית. התוכנית שודרה פעמיים בשבוע בהנחיית צביקה הדר ועימו שופטים, בהם גל אוחובסקי, צדי צרפתי צביקה פיק ומרגלית צנעני. התוכנית שודרה בקשת בערוץ 2.
רוקדים עם כוכבים 3: שעשועון ריקודים בהנחיית אבי קושניר והילה נחשון. בין המשתתפים: רודריגו גונזלס, אילנית לוי, מיקי קם ועוד. התוכנית שודרה ברשת בערוץ 2.
נולד לרקוד 2: תוכנית גילוי כישרונות ריקוד, בה זכתה יוליה איגלניק. את התוכנית הנחה צביקה הדר ועימו חבר שופטים, בהם מיכל אמדורסקי ודוד דביר. התוכנית שודרה בקשת בערוץ 2.
אורי גלר מחפש את היורש: תוכנית מציאות בה הקוסם אורי גלר הציב אתגרים לחבורת קוסמים כאשר המנצח יהיה ל"יורשו". את התוכנית הנחה אלי אלידיס והיא שודרה בערוץ 2 בזכיינית "קשת".
לרדת בגדול 2: עונה שנייה של תוכנית הראליטי בה המתמודדים מנסים לרזות ולזכות בפרס הגדול, ולהדיח את המתמודדים האחרים בתוכנית. התוכנית שודרה בערוץ 10 בהנחייתה של ציפי שביט.
הכספת: שעשועון בהנחיית גבי גזית אשר שודר בערוץ 2, תחת הזכיינית "קשת".
מי רוצה להיות מיליונר: שעשועון בהנחיית יורם ארבל, בערוץ 10.
אחד נגד מאה: שעשועון חדש שעלה בזכיינית "רשת". מתמודד אחד מנסה לזכות במיליון שקלים ומתחרה נגד "נבחרת", המונה מאה אנשים. מנחה התוכנית הוא אברי גלעד.
האם אתה חכם יותר מתלמיד כיתה ו'?: תוכנית בהנחייתו של איל קיציס, בה מתמודד אחד מנסה לזכות במיליון שקלים תוך כדי שהוא עונה על שאלות הנלמדות במסגרת החינוך היסודי בישראל. כנגד המתחרה מתמודדים ילדים בכיתה ו'. התוכנית שודרה בזכיינית "קשת".
מונית הכסף: שעשועון ששודר בזכיינית "קשת", בה אנשים עולים, כביכול, על מונית רגילה, שמסתברת להם שהיא "מונית הכסף". במשך הנסיעה במונית הם יכולים לזכות בכסף רב.
מסדר זיהוי: שעשועון בערוץ 10, בהנחייתו של שלמה בראבא, בו מתמודד מנסה לנחש את עיסוקם של המשתתפים בתוכנית. אם יצליח יוכל לזכות במאה אלף שקלים.
הצופן: שעשועון ששודר בערוץ הראשון. התוכנית צולמה במוזיאון ישראל והמתמודדים, בהנחייתו של עמנואל הלפרין, עברו בין התצוגות והתערוכות השונות וענו על שאלות הקשורות בנושאיהן. פתרונות נכונים הביאו לגילוי אותיות בכתב חידה שנכתב בצופן סתרים. על העולים לגמר בהיכל הספר היה לפענח את הצופן ולפתור את כתב החידה.
ששטוס 14: שעשועון הילדים בהנחיית קובי מחט וטל מוסרי, הציע לכיתה הזוכה טיול לבולגריה. השעשועון שודר בערוץ הילדים.

תוכניות אקטואליה אירוח וחדשות 
שישי עם רביב דרוקר ועופר שלח (ערוץ 10)
חדשות ערוץ 2 - המהדורה המרכזית עם יונית לוי וגדי סוקניק (ערוץ 2)
כלבוטק עם רפי גינת (רשת בערוץ 2)
עשר הכי (קשת בערוץ 2)
עובדה עם אילנה דיין (קשת בערוץ 2)
חדשות 5 וחצי (ערוץ הילדים)
שש עם (ערוץ 2)
כל בוקר עם אפרת רייטן וקובי אוז (ערוץ 10)
חמש בערב עם רפי רשף (ערוץ 10)
חדשות השבת עם שירה פליקס (ערוץ 10)
השורה התחתונה (רשת בערוץ 2)
ערב טוב עם גיא פינס 10-11 (HOT3)

ערוצים חדשים 
HOT קידס (בכבלים) - דצמבר 2007
TV Nanny (בכבלים) - אוקטובר 2007
5+ לייב ו-5+ גולד (בכבלים) - יולי 2007
ערוץ לוגי (בלוויין) - יולי 2007
ערוץ האוכל - יוני 2007
אגו טוטאל (בכבלים) - מאי 2007
ספורט 1 וספורט 2 - אפריל 2007
3 ערוצי Yes Stars - מרץ 2007
5+ לייב ו- 5+ גולד (בלוויין) - מרץ 2007
 дом кино (דום קינו, - יוני 2007
IETV הערוץ האתיופי - פברואר 2007
ע' - ערוץ העברית - ינואר 2007

ערוצים שסיימו את שידורם 
Daystar - סיים שידוריו בהוט בחודש אוגוסט 2007
ערוץ קמפוס - סיים שידוריו בהוט בחודש יוני 2007
הערוץ האקדמי - סיים שידוריו בהוט בחודש יולי 2007
סטאר וורלד - סיים שידוריו ב-yes בחודש ינואר 2007
 ערוץ CNN - סיים שידוריו בהוט בחודש נובמבר 2007, אך בהמשך שב לשדר, עד שנת 2011

נפטרו 
 6 בפברואר – אורי פורת (נולד ב-1935), עיתונאי ופובליציסט ישראלי, ומנכ"ל רשות השידור הישראלית לשעבר
 27 בספטמבר – ישראל סגל (נולד ב-1944), עיתונאי, שדרן טלוויזיה וסופר ישראלי.
 30 באוקטובר – ישראל פוליאקוב (נולד ב-1941), שחקן ובדרן ישראלי, המוכר בעיקר משלישיית הגשש החיוור

משבר yes 
החל מה-6 בספטמבר שובשו שידורי yes למשך כחודש עקב הפרעות אלקטרומגנטיות.

קישורים חיצוניים

טלוויזיה
שנים בטלוויזיה בישראל